Policija nam potvrdila: Pronašli su nestalog Amerikanca (18)

KRAJ POTRAGE Obitelj je zahvalila hrvatskoj policiji i medijima. Nećemo ga maknuti sa stranice nestali.hr dok se ne javi u najbližu policijsku postaju jer je takva procedura, rekli su nam iz policije

<p><strong>Jacob Andrew Lingo (18)</strong>, Amerikanac koji je nestao u Hrvatskoj i kojeg su tražili zadnjih 10 dana, živ je i zdrav. Potvrdila nam je to policija.</p><p>- Javio se bratu i obitelji. Obitelj je kontaktirala veleposlanstvo Sjedinjenih Američkih Država u Zagrebu koje je u bilo kontaktu s MUP-om. Obitelj je zahvalila policiji i medijima. Nećemo ga maknuti sa stranice Nestali.hr dok se ne javi u najbližu policijsku postaju jer je takva procedura - rekli su nam iz policije.</p><p>MUP je informaciju o njegovom nestanku objavio na portalu nestali.hr.</p><p>Naveli su i da je posljednji put u telefonskom razgovoru naveo da se nalazi na području Baške Vode. Putovao je sam, a planirao je proputovati nekoliko zemalja u osam tjedana. Napustio je svoj dom Pennsylvaniji 24. lipnja.</p><p>U Beč je doputovao idućeg dana. </p><p>Bio je nekoliko dana u Austriji, a potom je putovao u Švicarsku, Francusku i Italiju. Za to vrijeme bio je u kontaktu s prijateljima i obitelji. Italiju je napustio 19. srpnja, obitelji je kazao da mu je tamo preskupo. Autobusom je doputovao u Zagreb. Nije imao nikakve posebne planove, a Hrvatsku je izabrao jer su mu rekli da je jeftinija od Italije.</p><p>Fotografiju na kojoj se vidi Baška Voda poslao je 22. srpnja, a tri dana kasnije kontaktirao je obitelj. Kazao im je da je u beach baru i da mu je preostalo 300 dolara pa je za 10 dolara za noć unajmio ležaljku kako bi sačuvao nešto novca.</p><p>Obitelj mu je na račun uplatila nešto novca, ali se kasnije pokazalo da taj račun uopće nije koristio. To je bio njegov posljednji kontakt s obitelji.</p><p>Nakon toga njegova mobitel više nije bio aktivan. <br/> </p>